འདིའི་གསུང་གི་ལེགས་བཤད་ནི།ཕར་ཕྱིན་རྟོགས་དཀའི་སྣང་བ་དང༌།འདུལ་བ་ཐུབ་བསྟན་བྱི་དོར།ཚད་མའི་ཊིཀ་ཆེན་རིགས་པའི་རྒྱ་མཚོ།དབུ་མ་སྟོང་ཐུན།བསྐྱེད་རིམ་དངོས་གྲུབ་རྒྱ་མཚོ།དུས་འཁོར་ཊིཀ་ཆེན་དེ་ཉིད་སྣང་བ་སོགས་དཔྱད་གསུམ་དག་པའི་ལེགས་བཤད་པོད་ཆེན་བཅུ་གཉིས་ཙམ་བཞུགས།རྗེས་འཛིན་སློབ་མ་ཡང་དགའ་ལྡན་ཁྲི་ཐོག་བཞི་པ་ཞ་ལུ་ལེགས་པ་རྒྱལ་མཚན།ལྔ་པ་བློ་གྲོས་ཆོས་སྐྱོང༌།དྲུག་པ་ཅུང་པོ་བ་སོ་ཆོས་ཀྱི་རྒྱལ་མཚན།རྗེ་ཤེས་རབ་སེང་གེམཁས་ཆེན་བསོད་ནམས་མཆོག་གྲུབ།ཀུན་མཁྱེན་འཕགས་པ་འོད།སྤྱན་སྔ་བ་བློ་གྲོས་རྒྱལ་མཚན།ཞང་ཞུང་ཆོས་དབང་གྲགས་པ།ཆོས་རྗེ་དོན་གྲུབ་དཔལ་སོགས་དགེ་ལྡན་བསྟན་པའི་རྒྱལ་མཚན་འཆང་བའི་སྐྱེས་ཆེན་དམ་པ་ཤིན་ཏུ་ཡང་མང་པོ་བྱུང༌།།